
Møtebok fra avdelingsstyremøte ved 

avdeling for økonomi-, kommunal og sosialfag

Dato: 24.04.02
Kl.14.30-16.00

Til stede:





Eksterne representanter:
Tore Abrahamsen


Mona Sandbæk




Ledelsesrepresentanter:
Dekan Gunnar Engelsåstrø


Prodekan Judy Kokkinn




Faglige representanter:
Magid Abdel Al-Araki


Ragnhild Hansen


Tor Høst


Irene Levin


Sigrid Wangsness




Studentrepresentanter:
Christian Georg Busch


Bente Wangen


Knut Wedde




Avdelingsdirektør:
Brita Børve




Protokoll:
Tore Vogt

Rune Bjerkestrand hadde meldt forfall. Bente Wangen møtte for Rune Bjerkestrand.

Før avdelingsstyremøte ble det avholdt avdelingsstyreseminar kl 10.00-14.30 der strategiplanen ble evaluert og drøftet. Foruten de som var tilstede på avdelingsstyremøtet, var også følgende vararepresentanter til stede på seminaret: Brit Garnaas, Mons Oppedal, og Inger Elisabeth Salvesen. Studieledere for grunnutdanningene, og kontorsjef for personal, økonomi og drift i administrasjonen var også tilstede. Oppsummering av hovedpunkter i diskusjonen på seminaret følger med som vedlegg til møteboka. 

 Sak 08/02: Meldinger og referatsaker

a) Møtebok fra avdelingsstyremøte 13.02.02

Navnet på studentrepresentant Christian Georg Busch var stavet feil. 

Vedtak:
Møteboka godkjennes.

b) Brev til utdannings- og forskningsdepartementet om budsjettramme for barnevernspedagog og sosionomutdanningen.

Det framkom følgende merknader til brevet:

· Brevet må sendes fra Høgskolen i Oslo, ikke fra utdanningen.

· Det er ønskelig at det tas kontakt med de høgskoler som utdanner sosialarbeidere for å få utarbeidet et felles brev til UFD.

· Universitets- og høgskolerådet kontaktes for å ta opp denne saken.

· I tillegg oppfordres det til bruk av uformelle kanaler.

09/02: godkjenning av studieplan for videreutdanning i tverrfaglig miljøterapi- 15 studiepoeng (5 vekttall)

Vedtak:

Avdelingsstyret godkjenner den framlagte studieplanen i tverrfaglig miljøterapi tilsvarende 15 studiepoeng.

10/02: Kursplan for innføring i økonomi (for lokalpolitikere og ansatte i lokalforvaltningen) 

Vedtak:

Avdelingsstyret godkjenner kursplan for innføring i økonomi for lokalpolitikere og ansatte i lokalforvaltningen.

sak 11/02: plan for helhetlig læringsmiljø-høringsuttalelse

Vedtak:

Avdelingsstyret godkjenner den foreslåtte høringsuttalelsen til plan for et helhetlig læringsmiljø.

sak 12/02: anmodning om åta i bruk kallelse framfor valg av leder av sosialforsk for perioden 010802-310703 

Det ble kommentert at fungeringsperioden for leder av hovedfaget i sosialt arbeid burde være sammenfallende med fungeringsperioden for leder av sosialforsk.

Vedtak:

1. Valgperiode for forskningsleder av Sosialforsk med oppstart 01.08.02 skal kun ha varighet fram til 31.07.03, slik at valgperioden for dette vervet har samme avslutningsdato som for øvrige studieledere ved Høgskolen i Oslo.

2. Avdelingsstyret går inn for bruk av "kallelse" for dette vervet for perioden fra og med 01.08.02 til og med 31.07.03.

3. Avdelingsstyret innstiller Bente Puntervold Bø som forskningsleder av Sosialforsk for perioden fra og med 01.08.02 til og med 31.07.03.

sak 13/02: Søknad om etablering av mastergrad (type 1, 120 studiepoeng) i sosialt arbeid ved avdeling for økonomi-, kommunal - og sosialfag

Det ble anmodet om at avdelingen søker om penger fra den sentrale potten for utredning av masterstudier.

Vedtak:

Avdelingsstyret godkjenner at det søkes som å drive en selvstendig mastergradsstudium i sosialt arbeid ved avdeling ØKS med virkning fra studieåret 2003/2004. 

sak 14/02: antall stipendstillinger ved avdeling øks

Det framkom følgende merknader på møtet:

· Avdelingen må ha en tydelig seniorpolitikk

· Det er ikke ønskelig med et bestemt måltall for antall stipendstillinger, men at den enkelte søknad vurderes opp mot den totale ressurssituasjon

Vedtak:

Avdelingsstyret ønsker at den enkelte søknad på Høgskolens interne stipendordninger vurderes utifra en konsekvensanalyse av ressurssituasjonen generelt og for den utdanning det gjelder spesielt.

Neste møte: onsdag 05.06.

26.04.02

Gunnar Engelsåstrø






Brita Børve

dekan








avdelingsdirektør

Vedlegg 1: oppsummering av diskusjon på avdelingsstyreseminaret 24.04.02:

Følgende generelle kommentarer framkom på seminaret:

· Det bør diskuteres om avdelingen skal prioritere mellom strategiområder. 

· Det ble etterlyst klargjøring av skille mellom strategi- og handlingsplan. 

· Det ble etterlyst en enhetlig framstilling av punktene. Ulike enheter har definert kortsiktige og langsiktige mål forskjellig. Det er behov for å koordinere arbeidet på en bedre måte.

· Punktene i strategiplanen bør inneholde noe om hvordan vi behandler "kvalitetsreformen".

· Etter- og videreutdanninger og hovedfaget bør bli bedre redegjort for i dokumentet.

· Formidling mangler som eget punkt i strategiplanen.

· Det bør settes opp suksesskriterier i planen.

· Revidet utkast til strategiplan bes fremmet som egen sak til neste avdelingsstyremøte.

Følgende kommentarer framkom om de enkelte strategipunkter

Arbeidet med studiekvalitet skal fortsatt ha høy prioritet. Det er en prioritert oppgave å være lydhør for studentenes synspunkter og sammen med studentene arbeide for et bedre læringsmiljø innen de rammer som foreligger

· De studentene som engasjerer seg er i hovedsak fornøyd med dagens kanaler for å diskutere studiekvalitet. Studentene ønsker imidlertid å bli trukket inn i sakene på et tidligere tidspunkt slik at de har større påvirkningsmulighet på saksutfall. 

· Det ble etterlyst en bedre informasjon av kvalitetsreformen til studentene, og klargjøring av hvem som som har ansvaret for å gi denne informasjonen. Det ble poengtert at det er høgskolens, og ikke studentrepresentantens, ansvar å informere studentene om kvalitetsreformen på en tilfredsstillende måte. Informasjonsmøter forslås som et forum for formidling av viktig informasjon om kvalitetsreformen.

· Avdelingen må gjennomføre egne undersøkelser blant studentene om oppfattelse av studiekvalitet.

Det arbeides for å bedre rekruttering og gjennomstrømning av studenter

· Det bør jobbes for økt rekruttering av menn og minoritetsspråklige til heltids barnevernspedagogutdanningen.

· Det savnes større satsning på markedsføring, og tydeliggjøring av hvem som har ansvaret for markedsføringen på avdelingen. Det ble hevdet at studentene er blitt gitt for mye ansvar i forhold til markedsføring.

· Det ble etterlyst rapportering om rekruttering og  gjennomføringsprosent på studiene.

· Studenter som er tatt opp på bakgrunn av realkompetanse bør følges opp på annen måte enn studenter som er tatt opp på bakgrunn av generell studiekompetanse. Videre bør det evalueres om konverteringen av realkompetanse til opptakspoeng blir gjort på en tilfredsstillende måte.

· I og med at flere studenter som er tatt opp på grunnlag av realkompetanse avbryter studiet enn øvrige studenter, bør det vurderes om vi bør ta opp flere studenter med realkompetanse enn det måltallene skulle tilsi.

”Det legges til rette for et flerkulturelt studie- og arbeidsmiljø preget av toleranse, en inkluderende holdning og likeverdige vilkår. Det skal lages en egen handlingsplan hvor avdelingen analyserer egne utfordringer og foreslår tiltak på dette området.”


· Det ble etterlyst konkrete tiltak på dette området på avdelingen.

· Det ble presisert at Høgskolen i Oslo skal utarbeide en kompetanseplan for alle ansatte på dette temaområdet. Planen bør bygge på at vi søker kompetanse/ støtter oss på SEFIA.

· Det ble poengtert at barnevernspedagogutdanningen har en egen stilling om barnevern og etnisitet. Utdanningen samarbeider både med SEFIA og psykososialt senter for flyktninger.

· Det ble oppfordret til å ikke fokusere for mye på ulikheter mellom "norske" og "minoritetsspråklige" studenter. Det kan virke stigmatiserende.

”IKT-baserte læremidler og –metoder skal bli en integrert del av studietilbudene ved avdelingen. Også på det administrative området skal det arbeides for økt IKT-bruk.”

Det er på dette punkt avdelingen kommer dårligst ut i studentundersøkelser. 

”Aktivitet og innsats innen etter- og videreutdanning og kurs- og oppdragsvirksomhet skal systematiseres og ha høy prioritet.”

· Arbeidet med å følge opp forespørselen fra Rikstrygdeverket krever så mye ressurser at ma ikke makter større satsning på andre områder. Blant annet av denne grunn har EVU-utvalget redusert sin virksomhet

· Det ble uttrykt bekymring for om velferdsstudiet dels vil utvikle seg til å bli en konkurrent til sosionomutdanningen, og om høstens utlyste kurs i velferdsstudier er planlagt godt nok. 

· Det ble poengtert at fagutvikling er nødvendig for å utvikle disse kursene.

”FoU-ressurser skal i større grad rettes mot prioriterte områder. Det skal arbeides for å finne hensiktsmessige måter å organisere og utnytte den avsatte FoU-ressursen på. Tildelte FoU-ressurser skal resultere i synlig innovasjon, publisering og formidling. Tiltak for å øke omfanget av eksternt finansiert forskningsvirksomhet iverksettes. Samarbeid med Norges forskningsråd og ulike internasjonale programmer, inkl. NORFA- og EU-programmene, skal økes.”

· Det bør diskuteres om ansatte som i perioder utfører forskning på fulltid automatisk overføres til sosialforsk, eller om de fortsatt skal være tilknyttet sin grunnenhet og delta på møter der. Det ble imidlertid presisert at leder av sosialforsk har ansvar for veiledning og oppfølging.

· Sosialforsk bør utvide bredden av problemstillinger og tilnærmingsmåter knyttet til sosialhjelpsforskningen.

· Det ble etterlyst en mer konkret rapportering av avdelingens FoU-produksjon.

· I prioritering av søknader om høgskolens seniorstipend, doktorgradsstipend og fullføringsstipend bør utdanningene også bli tatt med på råd.

”Utdanninger skal arbeide for å kunne tilby minst et kurs eller studietilbud på engelsk i løpet av planperioden. Samarbeid med land utenfor EU utvides og formaliseres i den grad eksterne finansieringskilder og programmer er tilgjengelige.”

· Det ble foreslått etablertert et forum der avdelingens arbeid med å tilrettelegge studietilbud på engelsk blir koordinert.

· Det er ønskelig med bedre informasjon om internasjonaliseringsarbeidet, spesielt når avdelingen får besøk fra samarbeidsinstitusjoner.

”Kompetanseutvikling for så vel det faglige som det administrative personalet skal ha høy prioritet.”

Det ble informert om en feil i strateginotatet. Administrative tilsatte søkte våren 2002 om mer midler på kompetanseutviklingspotten enn utlyst sum. En søknad måtte avvises.

”Det arbeides for en målrettet utvikling av en ny student- og lærerrolle basert på studentenes ansvar for egen læring. I dette arbeidet inngår også en vurdering og eventuelt omlegging av evalueringsformer.”

Det ble etterlyst større engasjement blant avdelingens ansatte for å utvikle lærerrollen. Det ble imidlertid poengtert at vi er underveis i en prosess for å endre lærerrollen.

”Det skal arbeides for å ta vare på og forbedre arbeidsmiljøet.”

Avdelingen skal jevnlig synliggjøre overfør høgskolens ledelse behovet for forbedrete lokaler. Avdelingsdirektør kunne imidlertid informere om at det kan bli ledige lokaler på høgskolesenteret, der NKS i dag har sine lokaler, når NKS sannsynligvis skal flytte i 2005.

Det skal jobbes videre med inneklimaet i P56.

”Likestilling skal være et viktig tema i avdelingens virksomhet.” 

· Ved rekruttering til høyere undervisnings- og forskningsstillinger bør avdelingen jobbe for en jevnere kjønnsfordeling.

”Langsiktig økonomiplan.”

· Det ble poengtert at forholdstall ikke bare må gjelde mellom grunnutdanninger, men også mellom grunnutdanninger og avdelingens øvrige virksomhet. 

· Det ble bedt om at Høgskolen i Oslo legger press på departementet for å endre sosialfagenes plassering i laveste kostnadskategori.

